Κάρα Ντελεβίν

Πρώτα Χρόνια

Γεννήθηκε στην περιοχή Hammersmith του Λονδίνου. Είναι κόρη της Pandora Anne Delevigne (το γένος Stevens) και του Charles Hamar Delevingne. Μέχρι την ηλικία των 16, φοίτησε στο Παρθεναγωγείο Francis Hollan, ενώ αποφοίτησε από το σχολείο Bedales School. Έχει δύο μεγαλύτερες αδερφές. Την Chloe Delevigne και το επίσης μοντέλο Poppy Delevigne. Ο νονός της, Nicholas Coleridge είναι πρόεδρος του Condé Nast International, που δημοσιεύει πάνω από 100 γνωστά περιοδικά παγκοσμίως (εκ των οποίων Vogue, Glamour, Vanity Fair, GQ κ.α.)  ενώ η νονά της, είναι η ηθοποιός Joan Collins.
Ο παππούς της Κάρα (από την πλευρά της μητέρας της), Sir Jocelyn Stevens, είναι ανιψιός του εκδότη γνωστών περιοδικών, Sir Edward George Warris Hulton, ενώ η γιαγιά της (από την πλευρά της μητέρας της), Janie Sheffield, ήταν προσωπική βοηθός και ακόλουθος της πριγκίπισσας Μαργαρίτας (princess Margaret). Ο παππούς της (από την πλευρά του πατέρα της), Hamar Greenwood, ήταν Καναδός πολιτικός.

Ως μοντέλο

Η Ντελεβίν ξεκίνησε την καριέρα της ως μοντέλο, σε ηλικία 10 ετών, κάνοντας φωτογραφίσεις για διάφορα περιοδικά. Το 2009, υπέγραψε συμβόλαιο με το πρακτορείο μοντέλων  Storm Model Management, του οποίου ιδρύτρια είναι η Ελληνικής καταγωγής Sarah Doukas, που είχε ανακαλύψει και την Kate Moss.  To 2011, η Ντελεβίν πήρε μέρος στην ανοιξιάτικη / καλοκαιρινή καμπάνια της εταιρίας Burberry μαζί με άλλα μοντέλα, όπως η Jourdan Dunn. 
H πρώτη εμφάνιση της Ντελεβίν στην πασαρέλα, έγινε το 2011, συγκεκριμένα στην εβδομάδα μόδας του Λονδίνου, όπου ήταν ένα από τα μοντέλα για την φθινοπωρινή / χειμερινή κολλεξιόν της Burberry Prorsum. Ανάμεσα στα μοντέλα αυτής της συλλογής, ήταν και Eddie Campell (που είναι και πνευματική της αδερφή) αλλά και η Jourdan Dunn.
H Ντελεβίν έχει εμφανιστεί σε πολλές διαφημιστικές καμπάνιες για διάφορες εταιρίες μόδας & ομορφιάς, όπως H&M (2011), Dominic Jones Jewellery (2012), Blumarine, DKNY, Tom Ford, Yves Saint Laurent, Zara και Chanel. 
Το 2012, χαρακτηρίστηκε από την Vogue ως "Πρόσωπο Αστέρι" του φθινοπώρου/χειμώνα 2012-2013, αφού εμφανίστηκε στην πασαρέλα για μάρκες, όπως η Shiatzy Chen, Moschino, Jason Wu, Oscar de la Renta , Burberry, Dolce & Gabbana, Fendi, Stella McCartney, DSquared², Lanvin, Givenchy και Chanel. 
H Ντελεβίν έχει κοσμήσει το εξώφυλλο της Vogue UK συνολικά τρεις φορές, ενώ έχει κοσμήσει και τα εξώφυλλα της Vogue για Κορέα, Βραζιλία, Αυστραλία, Ιαπωνία και Πορτογαλία. Την σεζόν 2012-2013, ήταν ένα από τα μοντέλα πασαρέλας της Victoria's Secret. Tο 2014, η Ντελεβίν πήρε τον τίτλο "Μοντέλο της Χρονιάς" στα βρετανικά βραβεία μόδας, ενώ το 2015, ανακοινώθηκε ότι είναι το νέο στέλεχος της Ελβετικής μάρκας ρολογιών TAG Heuer, ενώ το καλοκαίρι της ίδιας χρονιάς, μπήκε και στο εξώφυλλο της Αμερικανικής Vogue.
Toν Αύγουστο του 2015, δήλωσε την αποστασιοποίηση της από το χώρο του modeling, αφού θέλοντας να ασχοληθεί και με την υποκριτική, είχε άγχος και αυτό την επηρέασε στην κατάσταση του δέρματος της.

Προσωπική ζωή

Η Κάρα Ντελεβίν είναι ανοιχτά αμφιφυλόφιλη.  Τον Ιούνιο του 2015 επιβεβαίωσε ότι είναι σε σχέση με την Αμερικανίδα τραγουδίστρια Άννι Κλαρκ (Annie Clark), γνωστότερη με το καλλιτεχνικό της όνομα, St. Vincent]]. 
Η Ντελεβίν δηλώνει ζωόφιλη, και μετά τη θανάτωση του λιονταριού Cecil το 2015, έβαλε σε πλειστηριασμό το ρολόι της μάρκας TAG Heuer, μαζεύοντας 18.600 λίρες για την ομάδα WildCRU του Πανεπιστημίου της Οξφόρδης.
Η Ντελεβίν έχει τατουάζ με το τυχερό της νούμερο, σε λατινικό χαρακτήρα XII, στα πλευρά της κάτω από το δεξί χέρι, και ένα που γράφει "MADE IN ENGLAND" στην πατούσα του αριστερού της ποδιού. 
Στην διοργάνωση Women in the World τον Οκτώβριο του 2015, η Ντελεβίν μίλησε για τη μάχη της με την κατάθλιψη, η οποία άρχισε όταν ήταν 15 χρονών.